23-11-2018

Ditte Møller/ Casper Skov Andersen

Slagelse Kommune

Navnerettigheder Antvorskovhallen

Bilag 1 Aftaleudkast

# Bilag 1 Aftaleudkast

Aftale om navnerettigheder til Antvorskovhallen

Nærværende aftale er en integreret del af udbudsmaterialet og skal ikke udfyldes af tilbudsgiver i forbindelse med afgivelse af tilbud. Kontrakten udfyldes endeligt af Slagelse Kommune i forbindelse med kontraktindgåelsen.

Spørgsmål til kontrakten bedes stillet i forbindelse med udbuddet.

# §1 Parterne

Nærværende kontrakt er indgået mellem

Slagelse Kommune

Kultur, Fritid og Borgerservice

Gørtlergade 4

4200 Slagelse

Kontaktperson:

Casper Skov Andersen

e-mail: caspe@slagelse.dk

Telefon: 58574512 / 40408687

Og

[… Navn og kontaktperson hos den vindende tilbudsgiver indsættes her…]

# § 2 Aftalegrundlaget

Aftalen beskriver Ordregivers og Leverandørens forpligtelser og rettigheder.

Aftalegrundlaget består i prioriteret rækkefølge af:

Leverandørens tilbud af [… Dato indsættes her…]

Nærværende aftaledokument

Supplerende oplysninger, herunder eventuelle rettelsesdokumenter, samt spørgsmål og svar

Det samlede udbudsmateriale inkl. bilag

# § 3 Aftalens genstand

Aftalen omfatter rettigheder til navn på Antvorskovhallen beliggende på Sejerøvej 1, 4200 Slagelse i 2 år og 11 måneder (1/2 2019-31/12 2021) med mulighed for forlængelse på 2 år.

Rettighederne er overdraget, når nærværende aftale er underskrevet, og betaling har fundet sted.

#  § 4 Betingelser

Navnet og markedsføring af navnet skal ske i overensstemmelse med de til enhver tid gældende regler og lovgivning, herunder markedsføringsloven, lov om opsætning af skilte, Slagelse Kommunes retningslinjer for udlejning, reklamering og sponsorater, jf. bilag 3, samt retningslinjer for reklamering, jf. bilag 4.

Markedsføringen må ikke stride imod god markedsføringsskik.

Køber afholder alle udgifter forbundet med produktion, opsætning og implementering af navneretten og skal afholde alle udgifter til vedligeholdelse og evt. forsikring af skilte samt udgifter til nedtagning af skilte og renovering, når aftalen udløber.

Slagelse Kommune bærer dog udgiften til udskiftning af eventuelle vejskilte.

Slagelse Kommune skal godkende skiltenes udformning, indhold og placering, inden de kan opsættes. Slagelse Kommune skal også godkende evt. ændringer.Aftalen om salg af navneretten, herunder prisen for denne, kan genforhandles, såfremt der opstår væsentlige ændringer i Antvorskovhallens aktiviteter i kontraktperioden.

# § 5 Overdragelse af aftalen

Tilbudsgiver kan ikke uden Ordregivers skriftlige samtykke overdrage opgaven og aftalen helt eller delvist til andre.

# § 6 Priser

Prisen for rettighederne er DKK [… Indsæt pris …] pr. år.

# § 7 Betalingsbetingelser

Betaling af den årlige pris for rettighederne forfalder til betaling 30 dage efter kontraktstart. Den årlige betaling forfalder fremadrettet på denne dato hvert år.

Rettighedshaver skal dermed betale forud for ét år ad gangen.

# § 8 Ansvar

Parterne er aldrig ansvarlig for omsætningstab, indtjeningstab eller indirekte tab.

# § 9 Misligholdelse

Dansk rets almindelige regler om misligholdelse finder anvendelse på denne kontrakt.

Anvendes navneretten ikke i overensstemmelse med betingelserne i § 4 eller udbudsmaterialet i øvrigt, uden at dette skyldes Slagelse Kommunes forhold, eller forhold som Slagelse Kommune bærer risikoen for, foreligger der misligholdelse. Der foreligger også misligholdelse, hvis ikke ydelsen lever op til andre krav, der følger af nærværende aftale.

Slagelse Kommune kan hæve kontrakten helt eller delvist, hvis Leverandøren i væsentligt omfang misligholder sine forpligtelser efter kontrakten, eller underliggende aftaler.

Ophævelse af kontrakten medfører i givet fald, at Slagelse Kommune ikke tilbagebetaler den allerede erlagte betaling. Medens at [… Navn på vindende tilbudsgiver indsættes …] efter ophævelse ikke vil blive opkrævet yderligere betalinger for de år, der efterfølger det år, hvor kontrakten er hævet. Tilsvarende finder anvendelse ved tilbudsgivers konkurs.

# § 11 Opsigelse

Sker der i aftaleperioden ændringer i Slagelse Kommunes forhold, der medfører, at Slagelse Kommune ønsker at opsige kontrakten, kan det ske med 6 måneders varsel. Betalingen til Slagelse Kommune beregnes herefter forholdsmæssigt i forhold til, hvor længe [… Indsæt navn på tilbudsgiver…] har haft rettigheden.

# § 12 Aftaleændringer

Nærværende kontrakt kan kun ændres ved skriftlig aftale mellem Slagelse Kommune og [… Navn på vindende tilbudsgiver indsættes …].

Hvis […Navn indsættes på vindende tilbudsgiver…] i aftaleperioden ønsker at ændre navnet, så kræver det en forudgående skriftlig godkendelse fra Slagelse Kommune.

# § 13 Lovvalg og afgørelse af tvister

Nærværende kontrakt er underlagt dansk ret.

# § 14 Etik og Socialt ansvar

Slagelse Kommune forudsætter, at tilbudsgiver overholder internationale konventioner tiltrådt af Danmark, herunder følgende grundlæggende ILO-konventioner:

* Tvangsarbejde (ILO-konvention nr. 29 og 105)
* Ingen diskrimination i ansættelse (ILO-konvention nr. 100 og 111)
* Mindstealder for adgang til beskæftigelse samt forbud mod og omgående indsats til afskaffelse af de værste former for børnearbejde (ILO-konvention nr. 138 og 182)
* Sikkert og sundt arbejdsmiljø (ILO-konvention nr. 155)
* Organisationsfrihed og ret til kollektive forhandlinger (ILO-konvention nr. 87, 98 og 135), inden for rammerne af gældende lovgivning.
* Løn og ansættelsesvilkår (ILO nr. 94)

Det forudsættes endvidere, at [… Indsæt navn på den vindende tilbudsgiver …] og dennes eventuelle underleverandører respekterer grundlæggende menneskerettigheder, herunder lever op til FNs Menneskerettighedserklæring og Den europæiske menneskerettighedskonvention.

Manglende overholdelse af bestemmelsen anses for at være væsentlig misligholdelse, hvilket berettiger Slagelse Kommune til at hæve kontrakten med omgående virkning.